
ΤΕΥΧΟΣ ΔΕΥΤΕΡΟ 


Αρ 


. Φύλλου 1884 


ΑΠΟΦΑΣΕΙΣ 

Αριθμ. 41756 οικ. 

Διενέργεια ττλειστηριασμού με τη χρήση ηλε¬ 
κτρονικών μέσων. 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1. Τις διατάξεις: 

α) των άρθρων 59 και 60 του ν. 4472/2017 «Συνταξιο- 
δοτικές διατάξεις Δημοσίου και τροποποίηση διατάξεων 
του ν. 4387/2016, μέτρα εφαρμογής των δημοσιονομι¬ 
κών στόχων και μεταρρυθμίσεων, μέτρα κοινωνικής στή¬ 
ριξης και εργασιακές ρυθμίσεις, Μεσοπρόθεσμο Πλαίσιο 
Δημοσιονομικής Στρατηγικής 2018-2021 και λοιπές δια¬ 
τάξεις» (Α' 74), ιδίως την παρ. 15 του νέου άρθρου 959Α 
του Κώδικα Πολιτικής Δικονομίας, 
β) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α' 98), 

γ) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής και Υπουργείου Ψηφιακής Πολιτικής,Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

δ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210), 
ε)του ν. 3979/2011 «Για την ηλεκτρονική διακυβέρνη¬ 
ση και λοιπές διατάξεις» (Α' 138), 
στ) του ν. 2472/1997 «Προστασία του ατόμου από 
την επεξεργασία δεδομένων προσωπικού χαρακτήρα» 
(Α' 50) και του ν. 3471/2006 «Προστασία δεδομένων προ¬ 
σωπικού χαρακτήρα και της ιδιωτικής ζωής στον τομέα 
ηλεκτρονικών επικοινωνιών καιτροποποίηση του ν. 2472/ 
1997» (Α' 133). 

2. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του κρατικού προϋπολο¬ 
γισμού, αποφασίζουμε: 


Άρθρο 1 

Ηλεκτρονικός Πλειστηριασμός 

Με την εντολή του άρθρου 927 ΚΠολΔ, ο επισπεύδων 
την αναγκαστική εκτέλεση δύναται να αιτηθεί τη διε¬ 
νέργεια του πλειστηριασμού με τη χρήση ηλεκτρονικών 
μέσων (ηλεκτρονικός πλειστηριασμός) σύμφωνα με τις 
διατάξεις του Κώδικα Πολιτικής Δικονομίας. 

Άρθρο 2 

Ηλεκτρονικά Συστήματα Πλειστηριασμών 

(ΗΛ.ΣΥ.ΠΛΕΙΣ.) 

Η διαδικασία ηλεκτρονικού πλειστηριασμού πραγμα¬ 
τοποιείται μέσω των ηλεκτρονικών συστημάτων πλει- 
στηριασμών («ΗΛ.ΣΥ.ΠΛΕΙΣ.»). 

Άρθρο 3 

Υπάλληλος Ηλεκτρονικού Πλειστηριασμού 

Υπάλληλος του ηλεκτρονικού πλειστηριασμού είναι 
συμβολαιογράφος που προηγουμένως έχει πιστοποιη¬ 
θεί σύμφωνα με τα οριζόμενα στο άρθρο 7 παρ. 1 της 
παρούσας. 

Άρθρο 4 

Τόπος Ηλεκτρονικού Πλειστηριασμού 

Ο ηλεκτρονικός πλειστηριασμός διενεργείται με επι¬ 
μέλεια του συμβολαιογράφου της περιφέρειας του τό¬ 
που όπου έγινε η κατάσχεση, ο οποίος ορίστηκε για τον 
πλειστηριασμό. 

Αρμόδιο για την επίλυση των διαφορών που αναφύ¬ 
ονται από τη διενέργεια του ηλεκτρονικού πλειστηρι- 
ασμού είναι το δικαστήριο της έδρας του συμβολαιο¬ 
γράφου. 

Άρθρο 5 

Ανάρτηση αναγγελίας διενέργειας ηλεκτρονικού 

πλειστηριασμού 

Ο συμβολαιογράφος αναρτά στην ιστοσελίδα των 
ΗΛ.ΣΥ.ΠΛΕΙΣ. την αναγγελία διενέργειας πλειστηριασμού 
κατά τα οριζόμενα στον Κώδικα Πολιτικής Δικονομίας. 

Η αναγγελία περιέχει υποχρεωτικά τα ακόλουθα πεδία: 
ονοματεπώνυμο και πλήρη στοιχεία επικοινωνίας του 
συμβολαιογράφου, αντικείμενο, ημερομηνία διενέργειας 
και τιμή πρώτης προσφοράς του πλειστηριασμού, ποσό 
εγγύησης, καθώς και τον υπερσύνδεσμο προς την ιστο¬ 
σελίδα του ΕΤΑΑ-ΤΑΝ όπου έχει αναρτηθεί η περίληψη 

της κατασχετήριας έκθεσης, σύμφωνα με τις οικείες δια¬ 
τάξεις του Κώδικα Πολιτικής Δικονομίας. Με την αναγγε¬ 
λία μπορούν να προσαρτώνται φωτογραφίες του αντικει¬ 
μένου που εκπλειστηριάζεται και κάθε σχετικό έγγραφο 
που βρίσκεται στην κατοχή του συμβολαιογράφου. 

Άρθρο 6 

Χρήστες ΗΛ.ΣΥ.ΠΛΕΙΣ. 

Οι χρήστες των ΗΛ.ΣΥ.ΠΛΕΙΣ. κατηγοριοποιούνται ως εξής: 

α. «Επισκέπτης»: κάθε φυσικό πρόσωπο που επισκέ¬ 
πτεται την οικεία ιστοσελίδα προκειμένου να ενημε¬ 
ρωθεί για τους ηλεκτρονικούς πλειστηριασμούς, δίχως 
ειδικές διαδικασίες εγγραφής, ταυτοποίησης και ανα¬ 
γνώρισης. Ο επισκέπτης έχει πρόσβαση αποκλειστικά 
και μόνο στον ελεύθερα προσβάσιμο χώρο των ΗΛ.ΣΥ. 
ΠΛΕΙΣ. 

β. «Υπάλληλος Ηλεκτρονικού Πλειστηριασμού»: κάθε 
πιστοποιημένος στα ΗΛ.ΣΥ.ΠΛΕΙΣ. συμβολαιογράφος 
που πραγματοποιεί την ανάρτηση της αναγγελίας πλει- 
στηριασμού και διενεργεί ηλεκτρονικό πλειστηριασμό 
σύμφωνα με τα δικαιώματα πρόσβασης που ορίζονται 
στην πολιτική ασφάλειας των συστημάτων. Ο υπάλληλος 
ηλεκτρονικού πλειστηριασμού έχει ελεγχόμενη πρόσβα¬ 
ση στα ΗΛ.ΣΥ.ΠΛΕΙΣ., κατά το μέρος που αφορά τους 
ηλεκτρονικούς πλειστηριασμούς που διενεργεί. 

γ. «Υποψήφιος Πλειοδότης»: κάθε φυσικό πρόσωπό 
το οποίο, ενεργώντας για λογαριασμό του ή ως εκπρό¬ 
σωπος νομικού ή φυσικού προσώπου, συμμετέχει στη 
διαδικασία ηλεκτρονικού πλειστηριασμού, υποβάλλο¬ 
ντας πλειοδοτικές προσφορές, αφού προηγουμένως έχει 
πιστοποιηθεί στα ΗΛ.ΣΥ.ΠΛΕΙΣ. Ο υποψήφιος πλειοδότης 
έχει ελεγχόμενη πρόσβαση σε πλειστηριασμούς στους 
οποίους συμμετέχει. 

δ. «Παρατηρητής (Οφειλέτης)»: κάθε φυσικό πρόσωπό 
το οποίο, ενεργώντας για λογαριασμό του με την ιδι¬ 
ότητα του οφειλέτη ή ως εκπρόσωπος νομικού ή φυ¬ 
σικού προσώπου που έχει την ιδιότητα του οφειλέτη, 
συμμετέχει ως παρατηρητής στη διαδικασία ηλεκτρο¬ 
νικού πλειστηριασμού που αφορά σε οφειλή του, αφού 
προηγουμένως έχει πιστοποιηθεί στα ΗΛ.ΣΥ.ΠΛΕΙΣ. 
Ο παρατηρητής (οφειλέτης) έχει ελεγχόμενη πρόσβαση 
σε πλειστηριασμούς που σχετίζονται με οφειλή του. 

Άρθρο 7 

Εγγραφή Χρηστών στα ΗΛ.ΣΥ.ΠΛΕΙΣ. 

Για την εκχώρηση των αναφερομένων στο άρθρο 6 
δικαιωμάτων, οι χρήστες πραγματοποιούν εγγραφή στα 
συστήματα μέσω της οικείας ιστοσελίδας, σύμφωνα με 
τις κάτωθι διαδικασίες: 

1. Οι υπάλληλοι ηλεκτρονικού πλειστηριασμού υπο¬ 
βάλλουν ηλεκτρονικά μέσω της οικείας ιστοσελίδας αί¬ 
τηση εγγραφής παρέχοντας τις απαραίτητες πληροφο¬ 
ρίες (ονοματεπώνυμο, όνομα πατρός, ΑΦΜ, διεύθυνση 
έδρας, αριθμό τηλεφώνου, αριθμό μητρώου Συμβολαι¬ 
ογραφικού Συλλόγου στον οποίο υπάγονται, διεύθυνση 
ηλεκτρονικού ταχυδρομείου) και ταυτοποιούνται μέσω 
των διαπιστευτηρίων τους που τηρούνται στα συστήμα¬ 
τα ΤΑΧΙ5Νθΐ της Γενικής Γραμματείας Πληροφοριακών 


Συστημάτων. Μετά την ταυτοποίηση, εγκρίνεται η εγ¬ 
γραφή τους στα συστήματα. 

2. Οι υποψήφιοι πλειοδότες υποβάλλουν ηλεκτρονικά 
μέσω της οικείας ιστοσελίδας αίτηση εγγραφής παρέχο¬ 
ντας τις απαραίτητες πληροφορίες (ονοματεπώνυμο, 
όνομα πατρός, ΑΦΜ, διεύθυνση κατοικίας, αριθμό τη¬ 
λεφώνου, διεύθυνση ηλεκτρονικού ταχυδρομείου και 
κωδικό αριθμό πλειστηριασμού στον οποίον ενδιαφέ- 
ρονται να συμμετάσχουν) και, αποδεχόμενοι πλήρως και 
ανεπιφύλακτα τους «Όρους και Προϋποθέσεις» χρήσης 
των συστημάτων και των προσωπικών δεδομένων, ταυ- 
τοποιούνται ως εξής: 

α) Οι νόμιμοι εκπρόσωποι νομικών προσώπων ή φυσι¬ 
κά πρόσωπα τα οποία διαθέτουν ελληνικό ΑΦΜ ταυτο- 
ποιούνται μέσω των διαπιστευτηρίων τους που τηρού¬ 
νται στα συστήματαΤΑΧΙ5ΝΕΤτης Γενικής Γραμματείας 
Πληροφοριακών Συστημάτων. Μετά την ταυτοποίηση, 
εγκρίνεται η εγγραφή τους στα συστήματα. 

β) Οι νόμιμοι εκπρόσωποι νομικών προσώπων ή φυ¬ 
σικά πρόσωπα πολίτες κρατών - μελών της Ευρωπαϊκής 
Ένωσης αιτούνται την εγγραφή τους συμπληρώνοντας 
τον αριθμό ταυτότητας ΦΠΑ (\/ΑΤ Ιάθηΐίίίεθΐίοπ Νυιτιόθΐ-) 
και ταυτοποιούνται με χρήση των διαπιστευτηρίων που 
κατέχουν από τα αντίστοιχα συστήματα. Μετά την ταυ¬ 
τοποίηση, ο αρμόδιος υπάλληλος ηλεκτρονικού πλειστη- 
ριασμού εγκρίνει την εγγραφή τους στα συστήματα. Σε 
περίπτωση κατά την οποία φυσικό πρόσωπο στερείται 
αριθμού ΦΠΑ εφαρμόζεται η περ. δ, ενώ σε περίπτωση 
κατά την οποία νομικό πρόσωπο στερείται αριθμού ΦΠΑ 
εφαρμόζεται η περ. γ. 

γ) Οι πολίτες τρίτων κρατών που λειτουργούν ως νόμι¬ 
μοι εκπρόσωποι νομικών προσώπων υποβάλλουν ηλε¬ 
κτρονικά μέσω της οικείας ιστοσελίδας αίτηση εγγραφής 
και ταυτοποιούνται καταχωρίζοντας στο σύστημα το 
έγγραφο παροχής πληρεξουσιότητας με επίσημη με¬ 
τάφραση στην ελληνική και είτε υπεύθυνη δήλωση σε 
μορφή αρχείου ράί ψηφιακά υπογεγραμμένη με επίσημη 
μετάφραση στην ελληνική είτε ένορκη βεβαίωση ή πι¬ 
στοποιητικό σε μορφή αρχείου ράί με επίσημη μετάφρα¬ 
ση στην ελληνική, στα οποία δηλώνεται και με τα οποία 
αποδεικνύεται η εγγραφή τους σε επαγγελματικό ή 
εμπορικό μητρώο, προσκομιζόμενα εντός τριών εργάσι¬ 
μων ημερών και σε έγχαρτη μορφή (πρωτότυπο ή ακρι¬ 
βές αντίγραφο) στο γραφείο του αρμόδιου υπαλλήλου 
ηλεκτρονικού πλειστηριασμού. Μετά την ταυτοποίηση, 
ο αρμόδιος υπάλληλος ηλεκτρονικού πλειστηριασμού 
εγκρίνει την εγγραφή τους στα συστήματα. 

δ) Φυσικά πρόσωπα πολίτες τρίτων κρατών υποβάλ¬ 
λουν ηλεκτρονικά μέσω της οικείας ιστοσελίδας αίτη¬ 
ση εγγραφής και ταυτοποιούνται, καταχωρίζοντας στο 
σύστημα αρχείο σε μορφή ράί που περιέχει σαρωμένο 
αντίγραφο δελτίου ταυτότητας ή διαβατηρίου σε ισχύ 
με επίσημη μετάφραση στην ελληνική και υπεύθυνη δή¬ 
λωση σε μορφή αρχείου ράί ψηφιακά υπογεγραμμένη 
με επίσημη μετάφραση στην ελληνική περί της ορθό¬ 
τητας και εγκυρότητας των υποβαλλόμενων στοιχείων, 
προσκομιζόμενα εντός τριών εργάσιμων ημερών και 
σε έγχαρτη μορφή (πρωτότυπο ή ακριβές αντίγραφο) 
στο γραφείο του αρμόδιου υπαλλήλου ηλεκτρονικού 

πλειστηριασμού. Μετά την ταυτοποίηση, ο αρμόδιος 
υπάλληλος ηλεκτρονικού πλειστηριασμού εγκρίνει την 
εγγραφή τους στα συστήματα. 

Τα ανωτέρω εφαρμόζονται και για την πιστοποίηση 
των Παρατηρητών (Οφειλετών). 

Άρθρο 8 

Όροι, προϋποθέσεις και διαδικασία συμμετοχής 
στον ηλεκτρονικό πλειστηριασμό 

1. Στον ηλεκτρονικό πλειστηριασμό λαμβάνουν μέρος 
μόνο φυσικά πρόσωπα ή εκπρόσωποι νομικών προσώ¬ 
πων που είναι εγγεγραμμένοι ως υποψήφιοι πλειοδότες 
στα ΗΛ.ΣΥ.ΠΛΕΙΣ. σύμφωνα με τη διαδικασία του προ¬ 
ηγούμενου άρθρου. 

2. Ο εγγεγραμμένος στα ΗΛ.ΣΥ.ΠΛΕΙΣ. υποψήφιος 
πλειοδότης που ενδιαφέρεται να συμμετάσχει σε συ¬ 
γκεκριμένο ηλεκτρονικό πλειστηριασμό επιλέγει στην 
οικεία ιστοσελίδα τον κωδικό αριθμό του ηλεκτρονικού 
πλειστηριασμού που τον ενδιαφέρει και αποδεχόμενος 
τους «Όρους Ηλεκτρονικού Πλειστηριασμού» του κινη¬ 
τού - ακινήτου, δηλώνει τη συμμετοχή του, αφού προ¬ 
ηγουμένως έχει καταβάλει την εγγύηση της παρ. 1 του 
άρθρου 965 ΚΠολΔ και το τέλος χρήσης των συστημά¬ 
των, και έχει υποβάλει ηλεκτρονικά το πληρεξούσιο της 
παρ. 2 του άρθρου 1003 ΚΠολΔ, μέχρι ώρα 15:00, δύο 
εργάσιμες ημέρες πριν από την ημέρα του πλειστηρι- 
ασμού. Η κατάθεση της εγγύησης, του τέλους χρήσης 
των ηλεκτρονικών συστημάτων πλειστηριασμών και του 
πλειστηριάσματος γίνεται αποκλειστικά σε ειδικό ακα¬ 
τάσχετο επαγγελματικό λογαριασμό που διατηρείται σε 
ελληνικό τραπεζικό ίδρυμα από τον υπάλληλο του πλει- 
στηριασμού.Τοτέλοςχρήσης συστημάτων ορίζεται στο 
ποσό των πενήντα (50) ευρώ ανά υποψήφιο πλειοδότη 
και ανά πλειστηριασμό. Εκτου ποσού αυτού, ποσό δέκα 
(10) ευρώ καταβάλλεται υπέρ ΤΑ.Χ.ΔΙΚ. από τον εκάστοτε 
Συμβολαιογραφικό Σύλλογο, σε λογαριασμό του οποίου 
το μέλος του, υπάλληλος του πλειστηριασμού, καταθέτει 
το σύνολο του τέλους. Το ποσό αυτό δύναται να αναπρο¬ 
σαρμόζεται με απόφαση του Υπουργού Δικαιοσύνης, 
Διαφάνειας και Ανθρωπίνων Δικαιωμάτων. Ο υποψήφιος 
πλειοδότης διορίζει, με δήλωση που γίνεται ηλεκτρονικά, 
αντίκλητο ο οποίος κατοικεί στην περιφέρεια του πρωτο¬ 
δικείου του τόπου της εκτέλεσης, μέχρι ώρα 15:00, δύο 
εργάσιμες ημέρες πριν από την ορισθείσα ημέρα του 
πλειστηριασμού, διαφορετικά αντίκλητος θεωρείται ο 
γραμματέας του πρωτοδικείου του τόπου της εκτέλεσης. 

3. Οι δικαιούμενοι συμμετοχής υποψήφιοι πλειοδότες 
ενημερώνονται μέσω των συστημάτων για τη συμμετοχή 
τους στον ηλεκτρονικό πλειστηριασμό. Με τον ίδιο τρό¬ 
πο ενημερώνονται εγκαίρως και οι υποψήφιοι πλειοδό¬ 
τες οι οποίοι δεν πληρούν τις προϋποθέσεις συμμετοχής. 

4. Μετά το πέρας της προθεσμίας της προηγούμενης 
παραγράφου, ο υπάλληλος του ηλεκτρονικού πλειστη- 


ριασμού ελέγχει τα υποβληθέντα αρχεία, διαπιστώνει 
με πράξη του μέχρι ώρα 17.00 της προηγούμενης του 
ηλεκτρονικού πλειστηριασμού ημέρας την τήρηση των 
διατυπώσεων που ορίζονται στις προηγούμενες παρα¬ 
γράφους, υποβάλλει στα συστήματα κατάλογο των υπο¬ 
ψήφιων πλειοδοτών που δικαιούνται να συμμετάσχουν 
και ενεργοποιεί στη διαδικτυακή πύλη την πρόσβαση 
στον πλειστηριασμό για τους υποψήφιους πλειοδότες 
που πληρούν τις προϋποθέσεις συμμετοχής. 

5. Τα ΗΛ.ΣΥ.ΠΛΕΙΣ. δεν ευθύνονται για τον αποκλεισμό 
πλειοδότη από πλειστηριασμό σε περίπτωση εκπρόθε¬ 
σμης παράδοσης των δικαιολογητικών συμμετοχήςτου 
στον πλειστηριασμό, για οποιονδήποτε λόγο. 

Άρθρο 9 

Υποβολή πλειοδοτικών προσφορών 

Ο ηλεκτρονικός πλειστηριασμός είναι ανοικτού πλει¬ 
οδοτικού τύπου κατά τον οποίο υποβάλλονται διαδοχι¬ 
κές προσφορές. Οι συμμετέχοντες υποβάλλουν συνεχώς 
προσφορά μεγαλύτερη από την εκάστοτε μέγιστη έως 
τον χρόνο λήξης της υποβολής προσφορών. Στα ηλε¬ 
κτρονικά συστήματα καταγράφονται όλες οι υποβλη- 
θείσες κατά τα ανωτέρω προσφορές 

Άρθρο 10 

Σειρά Εκπλειστηρίασης Πραγμάτων 

Εκείνος κατά του οποίου στρέφεται η εκτέλεση μπο¬ 
ρεί με δήλωσή του στον υπάλληλο του ηλεκτρονικού 
πλειστηριασμού, που εγχειρίζεται το αργότερο πέντε (5) 
ημέρες πριν τον πλειστηριασμό, να ορίσει τη σειρά με 
την οποία θα εκπλειστηριάζονται τα κατασχεμένα πράγ¬ 
ματα. Η δήλωση αναρτάται στην ιστοσελίδα, στο σχετικό 
πεδίο που αφορά τις πληροφορίες του συγκεκριμένου 
ηλεκτρονικού πλειστηριασμού. 

Άρθρο 11 

Επιστροφή Εγγύησης 

Αν υπερθεματιστής αναδείχθηκε άλλος ή αν η κατα- 
κύρωση ματαιώθηκε για οποιονδήποτε λόγο, η εγγύηση 
ή οι εγγυητικές επιστολές επιστρέφονται από τον υπάλ¬ 
ληλο του ηλεκτρονικού πλειστη ριασμού σε εκείνον που 
τις κατέβαλε. 

Άρθρο 12 

Έναρξη ισχύος 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2017 

Ο Υπουργός 

ΣΤΑΥΡΟΣ ΚΟΝΤΟΝΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 1884/30.5.2017 


ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θϊ.ςμ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννβί)Πΐ35ΐ6ΐ·.6ΐ(α>6ΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.βΐ.9·· 

ΤΗΛΕΦΩΝΙΚΟ ΚΕΝΤΡΟ: 210 5279000 -ίθχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ΐ@6ΐ.9'' 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος,τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννββιπβίΙθΓ.θ^θΙ.ξΐ 1, 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9ΐ'3ηπη3ΐ6Ϊ3@6ΐ.9 | ' 

























